# Chris Pitman

### Z Wikipédie

Chris Pitman

Chris Pitman (* 25. február 1976) je multi-inštrumentalista a píše hudobné texty. V súčasnej dobe je klávesista a zvukový dizajnér hard rockovej skupiny Guns N' Roses, v ktorej pracuje od roku 1998. Bol zakladajúcim členom kapiel Replicants, ZAUM a Lusk.

## [úprava] Život

Chris Pitman sa narodil v Independence, Missouri. Píše a nahráva piesne súkromne s Axlom Rosom, spolupracovali na mnohých piesňach Guns N' Roses na pripravovanom albume Chinese Democracy. Na albume vystupuje ako multi-inštrumentalista, hrá na klávesoch, gitare, basgitare, spieva a programuje. Nebol vyhlásený za oficiálneho člena skupiny, avšak robí inštrumentáciu, syntenzátory a zvukové efekty na živých vystúpeniach.

Jeden príklad Pitmanovho prídavku ku hudbe Guns N' Roses obsahuje pieseň Madagascar. Zatiaľ čo za éry Slasha hudba GnR obsahovala gitarové sólo počas inštrumentálnej prestávky, Chris Pitman pridal hovorené slovo obsahujúce známe citáty o tolerancii a porozumení.

Mimo Guns N' Roses bol Pitman spoluzakladateľ Los Angeleského umeleckého zoskupenia Priory of the North, ktoré sa zameriava na verejné umenie a jeho montáže si objednali v rôznych miestach po celom svete vrátane Rio de Janeiro, Veľká Británia a USA.

Presné vyhláskovanie jeho priezviska je témou debaty medzi jeho fanúšikmi. Rozdielne vyhláskovanie jeho mena sa objavilo v tlači a na tovare GnR, kde ho nazvali Pittman. Avšak zdroje blízke Pitmanovi vo všeobecnosti používajú Pitman. Priezvisko Pitman má svoje korene v starej angličtine. Je dovodené od slov pytt (baňa) a Mann (muž).

## [úprava] Spolupráce

- Dr. Dre (Aftermath) - V roku 1994 pracoval v štúdiu Dr. Dre.
- Medicine - Hral naživo s týmto projektom Brada Lanera.
- Replicants (BMG/Zoo) - V roku 1995, jediný album skupiny, Pitman hral na klavír a gitaru.
- ZAUM - Bol gitarista a spevák s Dannym Careym.
- Tool (BMG/Zoo) - V rokoch 1994/95 Pitman s nimi koncertoval.
- Failure - Zvukové efekty.
- Lusk (BMG/Zoo) - V rokoch 1996/97 Pitman nahrával, spoluprodukoval, bol spevákom a multi-inštrumentalistom v tejto skupine nominovanej na Grammy.
- Sony Panic (DogFight) - V roku 1997 Pitman pracoval s touto L.A. skupinou. Hral na gitare a staral sa o ozvučenie počas live koncertov.
- Blinker the Star (A&M & Dreamworks) - V roku 1996 Pitman prispel klávesami na albume Bourgeois Kitten. V roku 1998 spolunapísal pieseň Below the Sliding Doors.
- Savvy Soviets - V roku 2003 bol Pitman producent/spolupracovník v Rio de Janeiro.
- Electric Company (Tigerbeat6) - V roku 2004 sa podieľal na albume Creative Playthings a hral naživo s týmto projektom Brada Lanera.
- The Source of Uncertainty - V roku 2005 hral s Dannym Careym a ďalšími.

Guns N' Roses
Axl Rose | Dizzy Reed | Robin Finck | Tommy Stinson | Chris Pitman | Brian Mantia | Richard Fortus | Bumblefoot
Bývalí členovia: Ole Beich | Rob Gardner | Tracii Guns | Steven Adler | Izzy Stradlin | Gilby Clarke | Slash | Matt Sorum | Duff McKagan | Josh Freese | Paul Tobias | Buckethead
Diskografia
Albumy: Live ?!*@ Like a Suicide | Appetite for Destruction | G N' R Lies | Use Your Illusion I | Use Your Illusion II | The Spaghetti Incident? | Use Your Illusion | Live Era: '87-'93 | Greatest Hits | Chinese Democracy
Súvisiace články
Velvet Revolver | Neurotic Outsiders | Adler's Appetite | Slash's Snakepit | Nine Inch Nails | LA Guns | Primus | The Replacements

Zdroj: "http://sk.wikipedia.org../../../c/h/r/Chris_Pitman_1402.html"

Kategórie: Narodenia v 1976 | Guns N' Roses

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- English
- Suomi
- Português
- Svenska